“หุ้นเอเชีย” เปิดผันผวน จับตา “แบงก์ชาติออสซี่” ประกาศดอกเบี้ย
“ตลาดหุ้นเอเชีย” เปิดผันผวน นักลงทุนจับตาธนาคารกลางออสเตรเลียประกาศการตัดสินใจเรื่องอัตราดอกเบี้ยนโยบาย เพื่อดูว่าจะมีการปรับขึ้นดอกเบี้ยนโยบายอีกหรือไม่ หลังจากตรึงไว้ที่ 3.6% ในการประชุมครั้งที่ผ่านมา
“ตลาดหุ้นเอเชีย” เปิดผันผวน นักลงทุนจับตาธนาคารกลางออสเตรเลียประกาศการตัดสินใจเรื่องอัตราดอกเบี้ยนโยบาย เพื่อดูว่าจะมีการปรับขึ้นดอกเบี้ยนโยบายอีกหรือไม่ หลังจากตรึงไว้ที่ 3.6% ในการประชุมครั้งที่ผ่านมา
2 พ.ค. 2566

ผู้สื่อข่าวรายงานว่า ตลาดหุ้นเอเชีย เปิดแดนบวกและลบในวันนี้ โดยตลาดส่วนใหญ่เริ่มกลับมาเปิดทำการอีกครั้ง หลังวันหยุดเนื่องในวันแรงงานเมื่อวานนี้ (1 พ.ค.66) ขณะที่ในวันนี้นักลงทุนจับตาธนาคารกลางออสเตรเลียประกาศการตัดสินใจเรื่องอัตราดอกเบี้ยนโยบาย เพื่อดูว่าจะมีการปรับขึ้นดอกเบี้ยนโยบายอีกหรือไม่ หลังจากตรึงไว้ที่ 3.6% ในการประชุมครั้งที่ผ่านมา
ทั้งนี้ ดัชนี NIKKEI 225 ตลาดหุ้นญี่ปุ่นเปิดตลาดวันนี้ที่ 29,278.80 จุด เพิ่มขึ้น 155.62 จุด หรือ +0.53% และดัชนี HSI ตลาดหุ้นฮ่องกงเปิดวันนี้ที่ 20,122.90 จุด เพิ่มขึ้น 228.33 จุด หรือ +1.15%
ส่วนตลาดหุ้นสหรัฐปรับตัวลดลงในวันจันทร์ หลังรัฐบาลสหรัฐเข้าควบคุมเฟิร์สท์ รีพับลิก แบงก์ (FRB) ก่อนขายกิจการ FRB ให้กับเจพีมอร์แกน เชส
ดัชนีเฉลี่ยอุตสาหกรรมดาวโจนส์ขยับลงเล็กน้อย 0.14% ดัชนี S&amp;P500 ปรับตัวลง 0.04% และดัชนี Nasdaq Composite ลดลง 0.11%